**Aero A.100** (v niektorých zdrojoch označovaný ako **A 100** alebo **A-100**) bol diaľkový prieskumný a bombardovací dvojplošník, skonštruovaný firmou Aero v 30. rokoch 20. storočia.

Vznik a vývoj
-------------

Prudko sa zhoršujúca medzinárodná politická situácia v tridsiatych rokoch 20. storočia donútila k modernizácii svojho leteckého parku aj československú armádu. V súlade s touto situáciou bol v roku 1932 ministerstvom národnej obrany vyhlásený tender na nový moderný diaľkový prieskumný a bombardovací stroj, tzv. „jednotného typu", ktorý by nahradil zastarané lietadlá A.11, Š.16 a AP.32. Dokumentáciu odoslali 4 firmy: Aero, Praga, Letov a Avia, podľa nej boli na stavbu prototypov vybrané Aero A.100 a E.36 (BH.36). Keďže stroj firmy Praga nebol dokončený včas, konkurz vyhrala firma Aero.

V dobe svojho vzniku bolo Aero A.100 rýchle dvojplošné lietadlo aerodynamického tvaru. Na verejnosti bol dvojplošník po prvýkrát predvedený 10. septembra 1933 na leteckom dni v Prahe, pilotovaný firemným pilotom Vnukom. V čase svojho predstavenia na leteckej prehliadke prebiehali záverečné vojskové skúšky, trvajúce od mája 1933 do októbra 1933. 
Medzi hlavné problémy nového lietadla patrili vibrácie trupu a to hlavne chvostových plôch a koncov krídel. Problémy spôsobovali aj letové vlastnosti po inštalácii vojenského vybavenia. Preto vydalo ministerstvo pokyn prepracovať stroj, pričom boli prekonštruované konce krídel, chvostových plôch, bola predĺžená predná časť trupu a iné úpravy.

Prvú objednávku od ministerstva dostala firma Aero 18. októbra 1933 v počte 11 lietadiel A.100, pričom armáda ich preberala od júla do októbra 1934. Druhá objednávka v počte 33 ks bola prebraná armádou medzi januárom a májom 1935.

Operačné nasadenie
------------------

Aero A.101
Kvôli svojej rýchlosti bol A.100 používaný hlavne na prieskumné účely a tak najčastejšie tvoril výzbroj prieskumných letiek. Prieskumná verzia mohla vo vzduchu vydržať až 5 hodín. Lietadlo v bombardovacej verzii unieslo 600 kg bômb. Pod trupom boli 4 závesníky pre bomby od 50 kg do 200 kg, pričom v trupovej bombovnici mohli byť umiestnené bomby do hmotnosti až 300 kg. Lietadlá sa zúčastnili mobilizácie v roku 1938 a slúžili na výcvik aj vo Vojenskom leteckom učilišti v Prostějove.

Typ Aero A.101, totožný s A.100, až na motor Asso, bol predaný v počte približne 50 ks do republikánskeho Španielska, kde bojoval v Španielskej občianskej vojne.

Používatelia
------------

 **Česko-Slovensko**

* Česko-slovenské vzdušné sily

 **Slovensko**

* Slovenské vzdušné zbrane používali po rozpade Česko-Slovenska v roku 1939 celkovo 14 kusov A.100, ktoré boli používané na výcvik pilotov.

 **Nemecko**

* *Luftwaffe*

 **Španielsko**

* Španielske vzdušné sily

Technické údaje
---------------

Stroj A.100 bol dvojmiestny diaľkový prieskumný a bombardovací dvojplošník zmiešanej konštrukcie s pevným podvozkom. Trup priehradovej konštrukcie bol zvarený z oceľových rúrok, na tieto konštrukcii bola upevnená tvarová karoséria s eliptickým prierezom. Prednú časť trupu kryli duralové panely a zvyšok bol potiahnutý plátnom. Krídla boli dvojnosníkové, klasickej drevenej konštrukcie, potiahnuté plátnom. Vyvážené krídelka kovovej konštrukcie a pláteným poťahom boli umiestnené len na hornom krídle. Medzikrídelné vzpery boli tvorené oceľovými rúrkami s profilovaným zákrytom. Vnútorné výstuhy krídel tvorili dvojité profilované laná, neskôr profilované drôty firmy Avia. Chvostové plochy mali kostru zvarenú z oceľových rúrok a boli potiahnuté plátnom. Podvozok s kolesami s priemerom 800 x 160 mm bol vybavený brzdami Dunlop. Ostrohu tvorila oceľová rúrka s vymeniteľnou pätkou. Pohonnou jednotkou bol vodou chladený dvanásťvalec Avia Hispano Suiza Vr-36, ktorý mal objem 36, 05 l a výkon 544 kW pri 2 100 ot./min. Motor bol vybavený reduktorom na vrtuli s prevodom 1:2. Palivo tvorila zmes benzínu a benzolu v pomere 70:30. Okovaná vrtuľa Aero mala priemer 3,95 m. 
V diaľkovej prieskumnej verzii bolo lietadlo vyzbrojené 4 guľometmi. Za motorom na oboch stranách trupu boli 2 synchronizované guľomety *vz. 29*, kalibru 7,92 mm, ovládané pilotom. Pozorovateľ ovládal dvojitý otočný guľomet *vz. 30*, kalibru 7,92 mm, ktorý bol inštalovaný na vysúvateľnej guľometnej lafete *Šu-31*, firmy Škoda. Každý guľomet mal zásobu nábojov vo ôsmich zásobníkoch po 70 ks.

* **Posádka:** 2
* **Dĺžka:** 11,08 m
* **Rozpätie:** 14,70 m
* **Výška:** 3,6 m
* **Plocha krídel:** 44,3 m²
* **Hmotnosť prázdneho lietadla:** 2 040 kg
* **Vzletová hmotnosť:** 3 220 kg
* **Maximálna vzletová hmotnosť:** 7 646 kg
* **Pohonná jednotka:** 1 × vodou chladený dvanásťvalec Avia Hispano Suiza Vr-36, s objemom 36,05 l a výkonom 478 kW (544 kW pri 2 100 ot./min.[chýba zdroj])

### Výkony

* **Maximálna rýchlosť:** 260 km/h
* **Cestovná rýchlosť:** 230 km/h
* **Dolet:** 900 km
* **Dostup:** 6 500 m
* **Stúpavosť:** 4,2 m/s
* **Plošné zaťaženie:** 73 kg/m²

### Výzbroj

* 2 × guľomet vz. 29 kalibru 7,92 mm
* dvojitý guľomet vz. 30 kalibru 7,92 mm

* Bomby: 600 kg

Zdroje
------

* NĚMĚČEK, Václav. *Československá letadla (I) (1918-1945), III vydanie*. Praha : Naše vojsko, 1983.

| * z
* d
* u
 Česko-slovenské medzivojnové vojenské lietadlá |
| --- |
| Stíhacie lietadlá | 
* Aero A.18
* Aero A.32
* Avia BH.3
* Avia BH.17
* Avia BH.21
* Avia BH.26
* Avia BH.33
* Avia B.34
* Avia B.534
* Letov Š.4
* Letov Š.20
* Letov Š.31/131
* Letov Š.231
* Škoda D.1

 |
| Bombardovacie lietadlá | 
* Aero Ab.11
* Aero A.30
* Aero A.100
* Aero A.101
* Aero Ab.101
* Aero MB.200
* Aero A.304
* Avia F.IX
* Avia B.71
* Letov Š.1
* Letov Š.6
* Letov Š.16
* Letov Š.328

 |
| Bojové lietadlá | 
* Aero A.11
* Aero A.26
* Aero AP.32

 |
| Transportné lietadlá | 
* Aero A.10
* Aero A.14
* Aero A.35
* Avia F.VII
* Letov Š.19

 |
| Prieskumné a spojovacie lietadlá | 
* Aero A.12
* Aero A.100
* Aero A.304
* Avia Bk.11
* Beneš-Mráz Be.50
* Beneš-Mráz Be.51
* Letov Š.328

 |
| Cvičné lietadlá | 
* Aero Ae.01
* Aero A.21
* Aero A.25
* Aero A.211
* Avia BH.9
* Avia BH.10
* Avia Bš.11
* Avia BH.22
* Avia BH.23
* Avia Ba.122
* Letov Š.10
* Letov Š.18/118/218
* Praga E.39
* Praga E.41
* Praga E.114
* Zlín Z.XII

 |
| Špeciálne lietadlá | 
* Aero A.29
* Letov Š.328V

 |
| Experimentálne lietadlá a prototypy | 
* Aero Ae.02
* Aero Ae.03
* Aero Ae.04
* Aero A.19
* Aero A.20
* Aero A.24
* Aero A.42
* Aero A.46
* Aero A.102
* Aero A.104
* Aero A.204
* Aero A.300
* Avia BH.4
* Avia BH.5
* Avia BH.6
* Avia BH.7
* Avia BH.8
* Avia BH.19
* Avia BH.28
* Avia B.35
* Avia B.135
* Avia B.158
* Avia B.234
* Avia B.634
* Beneš-Mráz Be.150
* Beneš-Mráz Be.250
* Letov Š.3
* Letov Š.7
* Letov Š.12
* Letov Š.13
* Letov Š.14
* Letov Š.22
* Letov Š.25
* Letov Š.33
* Letov Š.50
* Praga BH.36
* Praga BH.44
* Praga E.45
* Praga E.51
* Škoda P.2

 |


|  |  |
| --- | --- |
| Portal | Portál letectvo |